title: Οδηγία 2009/86/ΕΚ της Επιτροπής, της 29ης Ιουλίου 2009 , για τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του fenpropimorph ως δραστικής ουσίας στο παράρτημα I (Κείμενο που παρουσιάζει ενδιαφέρον για τον ΕΟΧ)

text:
               30.7.2009

               EL

               Επίσημη Εφημερίδα της Ευρωπαϊκής Ένωσης

               L 198/31

      ΟΔΗΓΊΑ 2009/86/ΕΚ ΤΗΣ ΕΠΙΤΡΟΠΉΣ

   της 29ης Ιουλίου 2009
   για τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του fenpropimorph ως δραστικής ουσίας στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), θεσπίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ. Στον κατάλογο αυτό περιλαμβάνεται το fenpropimorph.

               (2)

               Κατ’ εφαρμογή του κανονισμού (ΕΚ) αριθ. 1451/2007, το fenpropimorph αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 8, συντηρητικά ξύλου, που ορίζεται στο παράρτημα V της οδηγίας 98/8/ΕΚ.

               (3)

               Ως κράτος μέλος εισηγητής ορίστηκε η Ισπανία, η οποία, στις 4 Δεκεμβρίου 2006, υπέβαλε στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007.

               (4)

               Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε έκθεση αξιολόγησης, στις 20 Φεβρουαρίου 2009, στο πλαίσιο της μόνιμης επιτροπής για τα βιοκτόνα προϊόντα.

               (5)

               Από τις διενεργηθείσες έρευνες συνάγεται ότι τα βιοκτόνα που χρησιμοποιούνται ως συντηρητικά ξύλου και περιέχουν fenpropimorph αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ. Είναι επομένως σκόπιμο να καταχωριστεί το fenpropimorph στο παράρτημα I, ώστε να εξασφαλιστεί ότι οι εγκρίσεις βιοκτόνων που χρησιμοποιούνται ως συντηρητικά ξύλου και περιέχουν fenpropimorph θα μπορούν να χορηγούνται, να τροποποιούνται ή να ανακαλούνται, σύμφωνα με το άρθρο 16 παράγραφος 3 της οδηγίας 98/8/ΕΚ, σε όλα τα κράτη μέλη.

               (6)

               Βάσει των συμπερασμάτων της έκθεσης αξιολόγησης, θεωρείται σκόπιμο να απαιτηθεί, κατά η έγκριση των προϊόντων που περιέχουν fenpropimorph και χρησιμοποιούνται ως συντηρητικά ξύλου, η εφαρμογή μέτρων μετριασμού του κινδύνου ώστε να εξασφαλιστεί ο περιορισμός των κινδύνων σε αποδεκτό επίπεδο σύμφωνα με το άρθρο 5 και το παράρτημα VI της οδηγίας 98/8/ΕΚ. Ειδικότερα, πρέπει να λαμβάνονται τα ενδεδειγμένα μέτρα για την προστασία του εδάφους και των υδάτων, δεδομένου ότι κατά την αξιολόγηση εντοπίστηκαν μη αποδεκτοί κίνδυνοι για τα συγκεκριμένα στοιχεία του περιβάλλοντος. Τα προϊόντα βιομηχανικής χρήσης πρέπει να χρησιμοποιούνται με κατάλληλο προστατευτικό εξοπλισμό, εάν ο κίνδυνος που έχει εντοπιστεί για τους βιομηχανικούς χρήστες δεν είναι δυνατόν να περιοριστεί με άλλα μέσα.

               (7)

               Δεν αξιολογήθηκαν σε κοινοτικό επίπεδο όλες οι πιθανές χρήσεις. Ενδείκνυται, επομένως, να αποδίδουν τα κράτη μέλη ιδιαίτερη προσοχή στους κινδύνους για τα στοιχεία του περιβάλλοντος και τους πληθυσμούς, οι οποίοι δεν έχουν καλυφθεί αντιπροσωπευτικά από την εκτίμηση κινδύνων σε κοινοτικό επίπεδο, και κατά την έγκριση των προϊόντων, να εξασφαλίζουν τη λήψη των κατάλληλων μέτρων ή την επιβολή ειδικών όρων για τον μετριασμό των εντοπισμένων κινδύνων σε αποδεκτά επίπεδα.

               (8)

               Προκειμένου να εξασφαλιστεί ίση αντιμετώπιση των βιοκτόνων που περιέχουν τη δραστική ουσία fenpropimorph στην αγορά, και για να διευκολυνθεί εν γένει, η εύρυθμη λειτουργία της αγοράς βιοκτόνων, είναι σημαντικό να εφαρμοστούν ταυτόχρονα οι διατάξεις της παρούσας οδηγίας σε όλα τα κράτη μέλη.

               (9)

               Πρέπει να προβλέπεται ένα εύλογο χρονικό διάστημα πριν από την καταχώριση δραστικής ουσίας στο παράρτημα Ι, ώστε να παρέχεται η δυνατότητα, αφενός στα κράτη μέλη και στα ενδιαφερόμενα μέρη να προετοιμαστούν για την ικανοποίηση των εκάστοτε συνεπαγόμενων νέων απαιτήσεων και, αφετέρου, στους αιτούντες που έχουν καταρτίσει φακέλους, να επωφεληθούν πλήρως από τη δεκαετή περίοδο προστασίας των δεδομένων, η οποία, σύμφωνα με το άρθρο 12 παράγραφος 1 στοιχείο γ) σημείο ii) της οδηγίας 98/8/ΕΚ, αρχίζει την ημερομηνία καταχώρισης.

               (10)

               Μετά την καταχώριση, τα κράτη μέλη πρέπει να διαθέτουν εύλογο χρονικό περιθώριο για να εφαρμόσουν το άρθρο 16 παράγραφος 3 της οδηγίας 98/8/ΕΚ και ιδίως για να χορηγήσουν, να τροποποιήσουν ή να ανακαλέσουν εγκρίσεις βιοκτόνων για τον τύπο προϊόντων 8 που περιέχουν fenpropimorph, ώστε να εξασφαλιστεί η συμμόρφωση με την οδηγία 98/8/ΕΚ.

               (11)

               Κατά συνέπεια, πρέπει να τροποποιηθεί αναλόγως η οδηγία 98/8/ΕΚ.

               (12)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως τις 30 Ιουνίου 2010, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία.
   Εφαρμόζουν τις εν λόγω διατάξεις από την 1η Ιουλίου 2011.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 29 Ιουλίου 2009.

            Για την Επιτροπή

         Σταύρος ΔΉΜΑΣ

            Μέλος της Επιτροπής

      (1)  ΕΕ L 123 της 24.4.1998, σ. 1.

      (2)  ΕΕ L 325 της 11.12.2007, σ. 3.

      ΠΑΡΑΡΤΗΜΑ
      Στο παράρτημα Ι της οδηγίας 98/8/ΕΚ παρεμβάλλεται η ακόλουθη εγγραφή «αριθ. 21»:

                     Αριθ.

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστη καθαρότητα της δραστικής ουσίας στο βιοκτόνο, όπως διατίθεται στην αγορά

                     Ημερομηνία καταχώρισης

                     Προθεσμία για τη συμμόρφωση με το άρθρο 16 παράγραφος 3
                     (για προϊόντα που περιέχουν περισσότερες της μιας δραστικές ουσίες, η προθεσμία για τη συμμόρφωση με το άρθρο 16 παράγραφος 3 είναι εκείνη που καθορίζεται στην τελευταία από τις αποφάσεις καταχώρισης των επιμέρους δραστικών ουσιών τους)

                     Ημερομηνία λήξης της καταχώρισης

                     Τύπος προϊόντων

                     Ειδικές διατάξεις (1)

                     «21

                     Ffenpropimorph

                     (+/-)-cis-4-[3-(π-τριτ.βουτυλοφαινυλο)-2-μεθυλοπροπυλο]-2,6-διμεθυλομορφολίνη
                     Αριθ. ΕΚ: 266-719-9
                     Αριθ. CAS: 67564-91-4

                     930 g/kg

                     1η Ιουλίου 2011

                     30 Ιουνίου 2013

                     30 Ιουνίου 2021

                     8

                     Κατά την εξέταση των αιτήσεων έγκρισης προϊόντων σύμφωνα με το άρθρο 5 και το παράρτημα VI, τα κράτη μέλη αξιολογούν, εφόσον έχει σημασία για το συγκεκριμένο προϊόν, τους πληθυσμούς οι οποίοι ενδέχεται να εκτεθούν στο προϊόν και τα σενάρια χρήσης ή έκθεσης, που δεν έχουν καλυφθεί αντιπροσωπευτικά από την εκτίμηση κινδύνων σε κοινοτικό επίπεδο.
                     Κατά την έγκριση των προϊόντων, τα κράτη μέλη διενεργούν εκτίμηση κινδύνων και, στη συνέχεια, εξασφαλίζουν τη λήψη των κατάλληλων μέτρων ή την επιβολή ειδικών όρων για τον μετριασμό των εντοπισμένων κινδύνων.
                     Τα προϊόντα μπορούν να εγκρίνονται μόνον εφόσον η σχετική αίτηση καταδεικνύει ότι είναι εφικτός ο περιορισμός των κινδύνων σε αποδεκτά επίπεδα.
                     Τα κράτη μέλη μεριμνούν ώστε οι εγκρίσεις να υπόκεινται στους ακόλουθους όρους:

                                 1.

                                 Λαμβανομένων υπόψη των παραδοχών της εκτίμησης κινδύνων, τα εγκεκριμένα για βιομηχανική χρήση προϊόντα πρέπει να χρησιμοποιούνται με κατάλληλα μέσα ατομικής προστασίας, εφόσον η αίτηση έγκρισης του προϊόντος δεν καταδεικνύει ότι είναι εφικτός ο περιορισμός των κινδύνων για τους βιομηχανικούς χρήστες σε αποδεκτά επίπεδα με άλλα μέσα.

                                 2.

                                 Λαμβανομένων υπόψη των κινδύνων που έχουν εντοπιστεί για το έδαφος και τα ύδατα, πρέπει να λαμβάνονται κατάλληλα μέτρα μετριασμού του κινδύνου με στόχο την προστασία των συγκεκριμένων στοιχείων του περιβάλλοντος. Ειδικότερα, στις ετικέτες ή/και στα δελτία δεδομένων ασφαλείας των εγκεκριμένων για βιομηχανική χρήση προϊόντων αναφέρεται ότι η ξυλεία που έχει υποστεί πρόσφατα κατεργασία με το προϊόν πρέπει να αποθηκεύεται, μετά την κατεργασία, κάτω από υπόστεγο ή/και πάνω σε στεγανές σκληρές επιφάνειες, ώστε να αποτρέπονται οι άμεσες απώλειες στο έδαφος ή στα ύδατα, και ότι οι ενδεχόμενες απώλειες πρέπει να συλλέγονται για επαναχρησιμοποίηση ή τελική διάθεση.»

         (1)  Για την εφαρμογή των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στον δικτυακό τόπο της Επιτροπής: http://ec.europa.eu/comm/environment/biocides/index.htm


title: Οδηγία 2006/76/ΕΚ της Επιτροπής, της 22ας Σεπτεμβρίου 2006 , για την τροποποίηση της οδηγίας 91/414/ΕΟΚ του Συμβουλίου όσον αφορά τις προδιαγραφές της δραστικής ουσίας χλωροθαλονίλης   (Κείμενο που παρουσιάζει ενδιαφέρον για τον ΕΟΧ)

text:
               23.9.2006

               EL

               Επίσημη Εφημερίδα της Ευρωπαϊκής Ένωσης

               L 263/9

      ΟΔΗΓΊΑ 2006/76/ΕΚ ΤΗΣ ΕΠΙΤΡΟΠΉΣ

   της 22ας Σεπτεμβρίου 2006
   για την τροποποίηση της οδηγίας 91/414/ΕΟΚ του Συμβουλίου όσον αφορά τις προδιαγραφές της δραστικής ουσίας χλωροθαλονίλης
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1 δεύτερο εδάφιο δεύτερη περίπτωση,
   Εκτιμώντας τα ακόλουθα:

               (1)

               Κατόπιν ανασκόπησης κατά την οποία οι Κάτω Χώρες ενήργησαν ως κράτος μέλος-εισηγητής, η οδηγία 2005/53/ΕΚ της Επιτροπής (2) προσέθεσε τη δραστική ουσία χλωροθαλονίλη στο παράρτημα I της οδηγίας 91/414/ΕΟΚ. Η οδηγία 2005/53/ΕΚ ορίζει ανώτατα όρια για ορισμένες ακαθαρσίες. Κατά τη συνήθη πρακτική της Επιτροπής, για τη θέσπιση των εν λόγω ορίων χρησιμοποιήθηκαν ως βάση οι προδιαγραφές που καταρτίστηκαν από τον Οργανισμό Τροφίμων και Γεωργίας (FAO) των Ηνωμένων Εθνών όσον αφορά την καθαρότητα και τις ποσότητες ακαθαρσιών στις δραστικές ουσίες, και ιδιαίτερα η δημοσίευση του Φεβρουαρίου του 2005. Οι εν λόγω προδιαγραφές ορίζουν ως ανώτατο όριο για το εξαχλωροβενζόλιο τα 0,01 g/kg δραστικής ουσίας. Ωστόσο, ο FAO εξέδωσε πρόσθετο σύνολο προδιαγραφών για τη δραστική ουσία χλωροθαλονίλη (3), το οποίο κατέστη διαθέσιμο το Δεκέμβριο του 2005, μετά την έκδοση της οδηγίας 2005/53/ΕΚ. Οι εν λόγω προδιαγραφές συμπλήρωσαν και επισήμως κατήργησαν τις προδιαγραφές του Φεβρουαρίου του 2005 οι οποίες είχαν ληφθεί υπόψη κατά την έκδοση της οδηγίας. Οι νέες προδιαγραφές ορίζουν ως ανώτατο όριο για το εξαχλωροβενζόλιο τα 0,04 g/kg δραστικής ουσίας.

               (2)

               Παρά το γεγονός ότι η Κοινότητα δικαιούται να θεσπίσει δικά της επίπεδα προστασίας της δημόσιας υγείας, της υγείας των ζώων και του περιβάλλοντος, εξετάστηκε το ενδεχόμενο προσαρμογής των επιπέδων καθαρότητας που προβλέπονται στην οδηγία 2005/53/ΕΚ, έτσι ώστε να λαμβάνονται υπόψη οι νέες προδιαγραφές του FAO.

               (3)

               Οι Κάτω Χώρες, μετά τη διενέργεια ad hoc τοξικολογικής και οικοτοξικολογικής αξιολόγησης, κατέληξαν στο συμπέρασμα ότι η τροποποίηση αυτή δεν συνεπάγεται πρόσθετους κινδύνους πέραν εκείνων που έχουν ήδη ληφθεί υπόψη κατά την προσθήκη της χλωροθαλονίλης στο παράρτημα I της οδηγίας 91/414/ΕΟΚ. Το εν λόγω συμπέρασμα κοινοποιήθηκε στα υπόλοιπα κράτη μέλη, τα οποία εξέφρασαν σύμφωνη γνώμη. Λαμβανομένου υπόψη του συμπεράσματος αυτού καθώς και των ειδικών συνθηκών της εν λόγω περίπτωσης, η Επιτροπή θεωρεί ότι η τροποποίηση των προδιαγραφών όσον αφορά την ουσία χλωροθαλονίλη είναι δικαιολογημένη.

               (4)

               Λόγω του ότι η οδηγία 2005/53/ΕΚ απαιτεί από τα κράτη μέλη να εφαρμόσουν το άρθρο 2 της εν λόγω οδηγίας από την 1η Σεπτεμβρίου 2006, η τροποποιηθείσα προδιαγραφή για την ουσία χλωροθαλονίλη θα πρέπει επίσης να τεθεί σε εφαρμογή από την ημερομηνία αυτή, με την επιφύλαξη των λοιπών προθεσμιών που προβλέπονται στο άρθρο 3 της οδηγίας 2005/53/ΕΚ. Κατά συνέπεια, η παρούσα οδηγία θα πρέπει να τεθεί σε εφαρμογή το ταχύτερο δυνατόν.

               (5)

               Συνεπώς κρίνεται σκόπιμο να τροποποιηθεί ανάλογα η οδηγία 91/414/ΕΟΚ.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν, το αργότερο έως τις 31 Αυγούστου 2006, τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Σεπτεμβρίου 2006.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη έκδοσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 22 Σεπτεμβρίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2006/75/ΕΚ της Επιτροπής (ΕΕ L 248 της 12.9.2006, σ. 3).

      (2)  ΕΕ L 241 της 17.9.2005, σ. 51.

      (3)  FAO Specifications and Evaluations for Agricultural Pesticides — Chlorothalonil (Tetrachloroisophtalonitrile) (Δεκέμβριος 2005).

      ΠΑΡΑΡΤΗΜΑ
      Στο παράρτημα I της οδηγίας 91/414/ΕΟΚ, η σειρά 102 αντικαθίσταται από την ακόλουθη:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικοί όροι

                     «102

                     Chlorothalonil
                     Αριθ. CAS 1897-45-6
                     Αριθ. CIPAC 288

                     Τετραχλωροϊσοφθαλονιτρίλιο

                     985 g/kg

                                 —

                                 Εξαχλωροβενζόλιο: το πολύ 0,04 g/kg

                                 —

                                 Δεκαχλωροδιφαινύλιο: το πολύ 0,03 g/kg

                     1η Μαρτίου 2006

                     28 Φεβρουαρίου 2016

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία χλωροθαλονίλη, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 15 Φεβρουαρίου 2005.
                     Στη συνολική αυτή εκτίμηση τα κράτη μέλη οφείλουν να δίνουν ιδιαίτερη προσοχή στην προστασία:

                                 —

                                 των υδρόβιων οργανισμών,

                                 —

                                 των υπόγειων υδάτων, ιδίως σχετικά με τη δραστική ουσία και τους μεταβολίτες της R417888 και R611965 (SDS46851), όταν η ουσία χρησιμοποιείται σε περιοχές με ευπαθές έδαφος ή/και ευπαθείς κλιματικές συνθήκες.

                           Οι όροι χρήσης πρέπει να περιλαμβάνουν, κατά περίπτωση, μέτρα άμβλυνσης του κινδύνου.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


Avis juridique important

|

31991L0675

Οδηγία 91/675/ΕΟΚ του Συμβουλίου της 19ης Δεκεμβρίου 1991 για τη σύσταση επιτροπής ασφαλιστικών θεμάτων

Επίσημη Εφημερίδα αριθ. L 374 της 31/12/1991 σ. 0032 - 0033 Φινλανδική ειδική έκδοση: Κεφάλαιο 6 τόμος 3 σ. 0115  Σουηδική ειδική έκδοση: Κεφάλαιο 6 τόμος 3 σ. 0115

ΟΔΗΓΙΑ ΤΟΥ ΣΥΜΒΟΥΛΙΟΥτης 19ης Δεκεμβρίου 1991για τη σύσταση  επιτροπής ασφαλιστικών θεμάτων(91/675/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 57 παράγραφος 2  τρίτη πρόταση, την πρόταση της Επιτροπής (1), Σε συνεργασία με το Ευρωπαϊκό Κοινοβούλιο (2), Έχοντας υπόψη τη γνώμη της Οικονομικής και Κοινωνικής Επιτροπής (3), Εκτιμώντας: ότι το Συμβούλιο αναθέτει στην Επιτροπή, με τις πράξεις που εκδίδει, αρμοδιότητες εκτέλεσης των  κανόνων που θεσπίζει 7ότι είναι απαραίτητο να ληφθούν εκτελεστικά μέτρα για την εφαρμογή των  οδηγιών του Συμβουλίου στους τομείς της πρωτασφάλισης ζωής και της πρωτασφάλισης κατά ζημιών 7 ότι,  ειδικότερα, ενδέχεται να καταστεί αναγκαίο να επιφέρονται κατά καιρούς τεχνικές τροποποιήσεις,  προκειμένου να λαμβάνονται υπόψη οι εξελίξεις που σημειώνονται στον ασφαλιστικό τομέα 7 ότι αυτά τα  μέτρα θα πρέπει να λαμβάνονται σύμφωνα με τους διαδικαστικούς κανόνες που καθορίζονται στο άρθρο 2  (διαδικασία ΙΙΙ, εναλλακτική διατύπωση β) της απόφασης 87/373/ΕΟΚ του Συμβουλίου της 13ης Ιουλίου  1987 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή  (4) 7ότι, κατά συνέπεια, θα πρέπει να συσταθεί επιτροπή ασφαλιστικών θεμάτων 7ότι η δημιουργία  μιας επιτροπής ασφαλιστικών θεμάτων δεν θίγει άλλες μορφές συνεργασίας μεταξύ διαφόρων αρχών  ελέγχου στον τομέα της πρόσβασης και της εποπτείας των ασφαλιστικών επιχειρήσεων και ιδίως της  συνεργασίας στα πλαίσια της διάσκεψης των αρχών ελέγχου των ασφαλίσεων, που είναι ειδικότερα  αρμόδια για την σύνταξη πρωτοκόλλων εφαρμογής των κοινοτικών οδηγιών 7 ότι είναι ιδιαίτερα χρήσιμη  η στενή συνεργασία μεταξύ της επιτροπής ασφαλιστικών θεμάτων και της διάσκεψης 7ότι η εξέταση των  προβλημάτων που τίθενται στους τομείς της πρωτασφάλισης ζωής και της πρωτασφάλισης κατά ζημιών  απαιτεί τη συνεργασία των αρμοδίων αρχών και της Επιτροπής 7 ότι ενδείκνυται τα καθήκοντα αυτά να  ανατεθούν στην επιτροπή ασφαλιστικών θεμάτων 7 ότι, επιπλέον, θα είναι σκόπιμο να ληφθεί πρόνοια  για τον καλό συντονισμό των δραστηριοτήτων της επιτροπής ασφαλιστικών θεμάτων με τις δραστηριότητες  άλλων επιτροπών ανάλογου χαρακτήρα που έχουν συσταθεί με κοινοτικές πράξεις, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 11.  Η Επιτροπή επικουρείται από την επιτροπή ασφαλιστικών θεμάτων, στο  εξής καλούμενη «επιτροπή», την οποία αποτελούν αντιπρόσωποι των κρατών μελών και της οποίας  προεδρεύει ο αντιπρόσωπος της Επιτροπής. 2.  Η επιτροπή θεσπίζει τον εσωτερικό κανονισμό της. Άρθρο 21.  Όταν το Συμβούλιο, με τις πράξεις που εκδίδει στους τομείς της πρωτασφάλισης ζωής και  της πρωτασφάλισης κατά ζημιών, αναθέτει στην Επιτροπή αρμοδιότητες εκτέλεσης των κανόνων που  θεσπίζει, εφαρμόζεται η διαδικασία που προβλέπεται στην παράγραφο 2. 2.  Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να  ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να  ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που  προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να  λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των  αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν  λαμβάνει μέρος στην ψηφοφορία. Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής. Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η  Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να  ληφθούν. Το Συμβούλιο αποφασίζει με ειδική πλειοψηφία. Εάν το Συμβούλιο δεν αποφασίσει σε προθεσμία τριών μηνών από την υποβολή της πρότασης, τα  προτεινόμενα μέτρα θεσπίζονται από την Επιτροπή, εκτός εάν το Συμβούλιο έχει αποφασίσει με απλή  πλειοψηφία ότι αντιτίθεται προς τα εν λόγω μέτρα. Άρθρο 31.  Η επιτροπή εξετάζει όλα τα θέματα τα σχετικά με την εφαρμογή των κοινοτικών διατάξεων  στον τομέα των ασφαλίσεων και ιδίως των οδηγιών που αφορούν την πρωτασφάλιση. Εξάλλου, η Επιτροπή μπορεί να συμβουλεύεται την επιτροπή για τις νέες προτάσεις που προτίθεται να  παρουσιάσει στο Συμβούλιο όσον αφορά τον περαιτέρω συντονισμό στους τομείς της πρωτασφάλισης ζωής  και της πρωτασφάλισης κατά ζημιών. 2.  Η επιτροπή δεν ασχολείται με συγκεκριμένα προβλήματα που αφορούν μεμονωμένες ασφαλιστικές  επιχειρήσεις. Άρθρο 4Η επιτροπή ασκεί τα καθήκοντά της από την 1η Ιανουαρίου 1992. Άρθρο 5Η παρούσα οδηγία απευθύνεται στα κράτη μέλη. Βρυξέλλες, 19 Δεκεμβρίου 1991. Για το ΣυμβούλιοΟ ΠρόεδροςP. DANKERT(1) ΕΕ αριθ. C 230 της 15. 9. 1990, σ.  5. (2) ΕΕ αριθ. C 240 της 16. 9. 1991, σ. 117 καιΕΕ αριθ. C 305 της 25. 11. 1991. (3) ΕΕ αριθ. C 102 της 18. 4. 1991, σ. 11. (4) ΕΕ αριθ. L 197 της 18. 7. 1987, σ. 33.


title: Οδηγία 2006/131/ΕΚ της Επιτροπής, της 11ης Δεκεμβρίου 2006 , για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία methamidophos ως δραστική ουσία   (Κείμενο που παρουσιάζει ενδιαφέρον για τον ΕΟΧ)

text:
               12.12.2006

               EL

               Επίσημη Εφημερίδα της Ευρωπαϊκής Ένωσης

               L 349/17

      ΟΔΗΓΊΑ 2006/131/ΕΚ ΤΗΣ ΕΠΙΤΡΟΠΉΣ

   της 11ης Δεκεμβρίου 2006
   για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία methamidophos ως δραστική ουσία
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (2), θεσπίζει κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία methamidophos.

               (2)

               Οι επιπτώσεις της ουσίας methamidophos στην ανθρώπινη υγεία και στο περιβάλλον αξιολογήθηκαν σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92 για μια σειρά χρήσεων που προτάθηκαν από τον κοινοποιούντα φορέα. Με τον κανονισμό (ΕΚ) αριθ. 933/94 της Επιτροπής, της 27ης Απριλίου 1994, που αφορά τον καθορισμό των δραστικών ουσιών των φυτοπροστατευτικών προϊόντων και των εισηγουμένων κρατών μελών για την εφαρμογή του κανονισμού (ΕΟΚ) αριθ. 3600/92 της Επιτροπής (3), η Ιταλία ορίστηκε εισηγούμενο κράτος μέλος. Η Ιταλία υπέβαλε στις 30 Ιουλίου 1999 στην Επιτροπή τη σχετική έκθεση αξιολόγησης και συστάσεις, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92.

               (3)

               Η έκθεση αξιολόγησης εξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων.

               (4)

               Η ανασκόπηση για την ουσία methamidophos αποκάλυψε σειρά ανοιχτών ζητημάτων με τα οποία ασχολήθηκε η επιστημονική ομάδα για την υγεία των φυτών, τα προϊόντα φυτοπροστασίας και τα κατάλοιπά τους (PPR) της Ευρωπαϊκής Αρχής για την Ασφάλεια των Τροφίμων (ΕΑΑΤ). Ζητήθηκε από την επιστημονική ομάδα της ΕΑΑΤ να προσδιορίσει μια τιμή προσρόφησης στο δέρμα που να βασίζεται επιστημονικά στα διάφορα αποτελέσματα των μελετών που υποβλήθηκαν από τον κοινοποιούντα φορέα με σκοπό να χρησιμοποιηθούν για την εκτίμηση του κινδύνου που παρουσιάζει για τον άνθρωπο η έκθεση δια της δερματικής οδού. Επιπλέον, ζητήθηκε από την επιστημονική ομάδα να κάνει μια ανασκόπηση των εκτιμήσεων σχετικά με την αποφυγή, από τα ζώα, των καλλιεργειών στις οποίες έχει χρησιμοποιηθεί η ουσία, σχετικά με το χρόνο που αφιερώνουν τα ζώα στην αναζήτηση τροφής σε περιοχές στις οποίες έχει χρησιμοποιηθεί η ουσία και σχετικά με το ποσοστό μολυσμένης δίαιτας που λαμβάνουν από αυτές τις περιοχές και να αναφέρει πώς αυτά επηρεάζουν τις εκτιμήσεις οξείας, βραχείας και μακράς έκθεσης πτηνών και θηλαστικών στο εντομοκτόνο methamidophos. Στη γνώμη που εξέδωσε για το πρώτο ερώτημα η ομάδα PPR κατέληξε (4) ότι, βάσει των διαθέσιμων στοιχείων, η προσρόφηση στο δέρμα του διαλυμένου παρασκευάσματος εκτιμάται ότι είναι, στην καλύτερη περίπτωση, περίπου 5 %. Όσον αφορά το δεύτερο ερώτημα, η ομάδα PPR επικέντρωσε την αξιολόγησή της σε δύο είδη που εξετάζονται από τον κοινοποιούντα φορέα και από το εισηγούμενο κράτος μέλος, την ξανθοκέφαλη κιτρινοσουσουράδα και το δασοποντικό, επειδή τα είδη αυτά τρέφονται κυρίως με καλλιέργειες για τις οποίες έχουν υποβληθεί στοιχεία χρήσης της ουσίας methamidophos. Η ομάδα PPR διαφώνησε (5) με τις τιμές που πρότειναν ο κοινοποιών φορέας και το εισηγούμενο κράτος μέλος όσον αφορά το ποσοστό μολυσμένης δίαιτας που καθορίστηκε για την ξανθοκέφαλη κιτρινοσουσουράδα και το δασοποντικό και με τις εκτιμήσεις που χρησιμοποιήθηκαν για τη σύνθεση της δίαιτας των εν λόγω ειδών. Η ομάδα PPR σημείωσε ότι οι τιμές αυτές φαίνεται πως υποεκτιμούν την οξεία έκθεση μεμονωμένων ζώων. Η ομάδα PPR ανέπτυξε μια εναλλακτική προσέγγιση για την εκτίμηση του ρόλου που μπορεί να παίξει η αποφυγή. Οι μηχανισμοί για τους οποίους γίνεται λόγος είναι σύνθετοι αλλά φαίνεται ότι πιθανώς τόσο η ξανθοκέφαλη κιτρινοσουσουράδα όσο και ο δασοποντικός τρέφονται αρκετά γρήγορα ώστε επέρχεται ο θάνατός τους στον αγρό. Η ομάδα PPR προσδιόρισε διάφορες επιλογές για τη διενέργεια εργαστηριακών ή επιτόπιων μελετών, οι οποίες θα μπορούσε να θεωρηθεί ότι εκτιμούν με μεγαλύτερη βεβαιότητα αυτούς τους κινδύνους.

               (5)

               Το άρθρο 5 παράγραφος 4 και το άρθρο 6 παράγραφος 1 της οδηγίας 91/414/ΕΟΚ ορίζουν ότι η καταχώριση μιας ουσίας στο παράρτημα I μπορεί να υπόκειται σε περιορισμούς και προϋποθέσεις. Εν προκειμένω, η επιβολή περιορισμών στην περίοδο καταχώρισης και στις επιτρεπόμενες καλλιέργειες κρίνεται απαραίτητη. Τα αρχικά μέτρα που υποβλήθηκαν στη μόνιμη επιτροπή για την τροφική αλυσίδα και την υγεία των ζώων πρότειναν περιορισμό της περιόδου καταχώρισης της ουσίας σε εφτά χρόνια, ώστε τα κράτη μέλη να επανεξετάσουν κατά προτεραιότητα τα φυτοπροστατευτικά προϊόντα που κυκλοφορούν ήδη στην αγορά και περιέχουν την ουσία methamidophos. Η πρόθεση ήταν, όσον αφορά την καταχώριση της ουσίας methamidophos στο παράρτημα I της οδηγίας 91/414/ΕΟΚ, να περιοριστεί η καταχώριση σε εκείνες τις χρήσεις της ουσίας που έχουν πράγματι αξιολογηθεί στο πλαίσιο της κοινοτικής αξιολόγησης και οι οποίες θεωρήθηκε ότι πληρούν τους όρους της οδηγίας 91/414/ΕΟΚ, με σκοπό να αποφευχθούν αποκλίσεις από το επιδιωκόμενο υψηλό επίπεδο προστασίας. Αυτό σημαίνει ότι άλλες χρήσεις, οι οποίες δεν καλύπτονταν ή καλύπτονταν μόνον εν μέρει από την αξιολόγηση αυτή, έπρεπε πρώτα να υποβληθούν σε πλήρη αξιολόγηση και μετά να εξεταστεί η καταχώρισή τους στο παράρτημα Ι της οδηγίας 91/414/ΕΟΚ. Τέλος, επειδή η ουσία methamidophos είναι από τη φύση της επικίνδυνη, κρίθηκε αναγκαίο να προβλεφθεί η ελάχιστη εναρμόνιση ορισμένων μέτρων άμβλυνσης του κινδύνου σε κοινοτικό επίπεδο, τα οποία πρέπει να εφαρμόζονται από τα κράτη μέλη όταν χορηγούν εγκρίσεις.

               (6)

               Σύμφωνα με τις διαδικασίες που θεσπίζονται από την οδηγία 91/414/ΕΟΚ, η έγκριση δραστικών ουσιών, καθώς και ο καθορισμός μέτρων διαχείρισης του κινδύνου, αποφασίζονται από την Επιτροπή. Τα κράτη μέλη είναι υπεύθυνα για την ενσωμάτωση στη νομοθεσία τους, την εφαρμογή και τον έλεγχο της εφαρμογής των μέτρων που έχουν ως σκοπό την άμβλυνση των κινδύνων που δημιουργούν τα φυτοπροστατευτικά προϊόντα. Οι ανησυχίες που εκφράστηκαν από διάφορα κράτη μέλη αντικατοπτρίζουν την αντίληψή τους ότι είναι απαραίτητο να επιβληθούν πρόσθετοι περιορισμοί για τη μείωση του κινδύνου σε ένα επίπεδο που να μπορεί να θεωρηθεί αποδεκτό και σύμφωνο με το υψηλό επίπεδο προστασίας που επιδιώκεται στο πλαίσιο της Κοινότητας. Προς το παρόν, πρόκειται για ζήτημα διαχείρισης του κινδύνου για να καθοριστεί ένα επαρκές επίπεδο ασφάλειας και προστασίας ώστε να συνεχιστεί η παραγωγή, η εμπορία και η χρήση της ουσίας methamidophos.

               (7)

               Ως συνέπεια των προαναφερομένων, η Επιτροπή επανεξέτασε τη θέση της. Για να αποδώσει σωστά την επιδίωξη της Κοινότητας για ένα υψηλό επίπεδο προστασίας της ανθρώπινης υγείας και της υγείας των ζώων και για ένα βιώσιμο περιβάλλον, έκρινε σκόπιμο, πέρα από τις αρχές που καθορίζει στην αιτιολογική σκέψη 5, να μειώσει περισσότερο τη χρονική περίοδο καταχώρισης σε 18 μήνες αντί των εφτά χρόνων. Έτσι μειώνεται ακόμη περισσότερο κάθε κίνδυνος αφού εξασφαλίζεται επαναξιολόγηση της συγκεκριμένης ουσίας κατά προτεραιότητα.

               (8)

               Τα φυτοπροστατευτικά προϊόντα που περιέχουν methamidophos είναι δυνατόν να πληρούν τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής, υπό τον όρο ότι εφαρμόζονται τα απαραίτητα μέτρα άμβλυνσης του κινδύνου.

               (9)

               Με την επιφύλαξη του συμπεράσματος ότι τα φυτοπροστατευτικά προϊόντα που περιέχουν την ουσία methamidophos μπορεί να ικανοποιούν τις απαιτήσεις που προβλέπονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, είναι σκόπιμο να εξασφαλιστούν περισσότερες πληροφορίες σχετικά με ορισμένα ειδικά θέματα. Το άρθρο 6 παράγραφος 1 της οδηγίας 91/414/ΕΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε προϋποθέσεις. Επομένως είναι σκόπιμο να υποβληθεί η ουσία methamidophos σε περαιτέρω δοκιμές ώστε να επιβεβαιωθεί η εκτίμηση του κινδύνου για τα πτηνά και τα θηλαστικά και να υποβληθούν οι σχετικές μελέτες από τους κοινοποιούντες φορείς. Επιπλέον, τα κράτη μέλη θα πρέπει να απαιτήσουν από τους κατόχους των εγκρίσεων να υποβάλουν πληροφορίες σχετικά με τη χρήση της ουσίας methamidophos, περιλαμβανομένης κάθε πληροφορίας για τις επιπτώσεις στην υγεία του χειριστή.

               (10)

               Όπως για όλες τις ουσίες που περιλαμβάνονται στο παράρτημα I της οδηγίας 91/414/ΕΟΚ, η κατάσταση όσον αφορά την ουσία methamidophos μπορεί να επανεξεταστεί, σύμφωνα με το άρθρο 5 παράγραφος 5 της εν λόγω οδηγίας, υπό το πρίσμα τυχόν νέων στοιχείων. Επίσης, το γεγονός ότι η καταχώριση της ουσίας αυτής στο παράρτημα Ι έχει συγκεκριμένη ημερομηνία λήξης δεν εμποδίζει την ανανέωση της καταχώρισης σύμφωνα με τις διαδικασίες που προβλέπονται από την οδηγία.

               (11)

               Η εμπειρία από προηγούμενες καταχωρίσεις στο παράρτημα I της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 απέδειξε ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι ισχυουσών εγκρίσεων όσον αφορά την πρόσβαση σε δεδομένα. Συνεπώς, για να αποφευχθούν περαιτέρω δυσκολίες φαίνεται ότι είναι αναγκαίο να διασαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας. Ωστόσο, η διευκρίνιση αυτή δεν επιβάλλει νέες υποχρεώσεις στα κράτη μέλη ούτε στους κατόχους εγκρίσεων σε σύγκριση με τις οδηγίες που είχαν εκδοθεί στο παρελθόν για την τροποποίηση του παραρτήματος Ι.

               (12)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (13)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάζουν τις ισχύουσες εγκρίσεις φυτοπροστατευτικών προϊόντων που περιέχουν methamidophos, ώστε να εξασφαλίζεται ότι πληρούνται οι απαιτήσεις που θεσπίζονται από την οδηγία 91/414/ΕΟΚ, ιδίως από το άρθρο 13 της οδηγίας, και οι συναφείς όροι που καθορίζονται στο παράρτημα I. Τα κράτη μέλη θα πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις ισχύουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερη προθεσμία για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές της οδηγίας 91/414/ΕΟΚ. Λόγω των επικίνδυνων ιδιοτήτων της ουσίας methamidophos, η περίοδος που διαθέτουν τα κράτη μέλη για να ελέγξουν εάν τα φυτοπροστατευτικά προϊόντα τα οποία περιέχουν την ουσία methamidophos ως μοναδική δραστική ουσία ή σε συνδυασμό με άλλες εγκεκριμένες δραστικές ουσίες συμμορφώνονται με τις διατάξεις του παραρτήματος VI δεν πρέπει να υπερβαίνει τους 18 μήνες.

               (14)

               Συνεπώς, κρίνεται σκόπιμο να τροποποιηθεί ανάλογα η οδηγία 91/414/ΕΟΚ.

               (15)

               Τα μέτρα που προβλέπονται στην παρούσα οδηγία δεν είναι σύμφωνα με τη γνώμη που εξέδωσε η μόνιμη επιτροπή για την τροφική αλυσίδα και την υγεία των ζώων. Γι’ αυτό, η Επιτροπή υπέβαλε στο Συμβούλιο πρόταση σχετικά με τα μέτρα αυτά. Κατά την εκπνοή της περιόδου που καθορίζεται στο άρθρο 19 παράγραφος 2 της οδηγίας 91/414/ΕΟΚ, το Συμβούλιο ούτε είχε εγκρίνει ούτε είχε δηλώσει την αντίθεσή του στην πρόταση εφαρμογής μέτρων και, επομένως, εναπόκειται στην Επιτροπή να εκδώσει τα εν λόγω μέτρα.

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν, το αργότερο στις 30 Ιουνίου 2007, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία καθώς και έναν πίνακα αντιστοιχίας μεταξύ των διατάξεων της παρούσας οδηγίας και των διατάξεων εσωτερικού δικαίου.
   Εφαρμόζουν τις διατάξεις αυτές από την 1η Ιουλίου 2007.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία methamidophos ως δραστική ουσία έως τις 30 Ιουνίου 2007.
   Έως την ημερομηνία αυτή εξακριβώνουν ιδίως ότι πληρούνται οι όροι του παραρτήματος Ι της εν λόγω οδηγίας σχετικά με την ουσία methamidophos, με εξαίρεση τους όρους του μέρους Β της εγγραφής που αφορά την εν λόγω δραστική ουσία και ότι ο κάτοχος της έγκρισης διαθέτει ή έχει πρόσβαση σε φάκελο, που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει methamidophos, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της εγγραφής στο παράρτημα I της εν λόγω οδηγίας σχετικά με την ουσία methamidophos. Με βάση την αξιολόγηση αυτή, τα κράτη μέλη προσδιορίζουν κατά πόσο το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό, τα κράτη μέλη τροποποιούν ή ανακαλούν, κατά περίπτωση, την άδεια κυκλοφορίας (έγκριση) προϊόντων που περιέχουν methamidophos έως τις 30 Ιουνίου 2008 το αργότερο.
   Άρθρο 4
   Η παρούσα οδηγία αρχίζει να ισχύει την 1η Ιανουαρίου 2007.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 11 Δεκεμβρίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2006/85/ΕΚ της Επιτροπής (ΕΕ L 293 της 24.10.2006, σ. 3).

      (2)  ΕΕ L 366 της 15.12.1992, σ. 10. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2266/2000 (ΕΕ L 259 της 13.10.2000, σ. 10).

      (3)  ΕΕ L 107 της 28.4.1994, σ. 8. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2230/95 (ΕΕ L 225 της 22.9.1995, σ. 1).

      (4)  Γνώμη της επιστημονικής ομάδας για την υγεία των φυτών, τα προϊόντα φυτοπροστασίας και τα κατάλοιπά τους, κατόπιν αιτήματος της Επιτροπής, σχετικά με την αξιολόγηση της ουσίας methamidophos στην τοξικολογία στο πλαίσιο της οδηγίας 91/414/ΕΟΚ του Συμβουλίου [The EFSA Journal (2004), 95, 1-15]. Εκδόθηκε στις 14 Σεπτεμβρίου 2004.

      (5)  Γνώμη της επιστημονικής ομάδας για την υγεία των φυτών, τα προϊόντα φυτοπροστασίας και τα κατάλοιπά τους, κατόπιν αιτήματος της Επιτροπής, σχετικά με την αξιολόγηση της ουσίας methamidophos στην οικοτοξικολογία στο πλαίσιο της οδηγίας 91/414/ΕΟΚ του Συμβουλίου [The EFSA Journal (2004), 144, 1-50]. Εκδόθηκε στις 14 Δεκεμβρίου 2004.

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικοί όροι

                     «145

                     Methamidophos
                     Αριθ. CAS 10265-92-6
                     Αριθ. CIPAC 355

                     O,S-dimethyl phosphoramidothioate

                     ≥ 680 g/kg

                     1 Ιανουαρίου 2007

                     30 Ιουνίου 2008

                     ΜΕΡΟΣ A
                     Επιτρέπεται να χρησιμοποιείται μόνο ως εντομοκτόνο στις πατάτες.
                     Πρέπει να τηρούνται οι ακόλουθοι όροι χρήσης:

                                 —

                                 σε δοσολογίες που δεν υπερβαίνουν το 0,5 kg δραστικής ουσίας ανά εκτάριο ανά χρήση,

                                 —

                                 τρεις χρήσεις ανά εποχή κατ’ ανώτατο όριο.

                           Δεν επιτρέπονται οι ακόλουθες χρήσεις:

                                 —

                                 χρήση στον αέρα,

                                 —

                                 χρήση με επινώτιο ψεκαστήρα και ψεκαστήρα χειρός ούτε από επαγγελματίες ούτε από μη επαγγελματίες,

                                 —

                                 κηπουρική.

                           Τα κράτη μέλη εξασφαλίζουν ότι εφαρμόζονται όλα τα ενδεδειγμένα μέτρα άμβλυνσης του κινδύνου. Ιδιαίτερη προσοχή πρέπει να δοθεί στην προστασία:

                                 —

                                 πτηνών και θηλαστικών. Οι όροι έγκρισης περιλαμβάνουν μέτρα άμβλυνσης του κινδύνου, όπως η επιλογή της κατάλληλης στιγμής για τη χρήση και η επιλογή των συνθέσεων οι οποίες, λόγω της φυσικής τους κατάστασης ή της παρουσίας παραγόντων που εξασφαλίζουν επαρκή αποφυγή, μειώνουν στο ελάχιστο την έκθεση των σχετικών ειδών,

                                 —

                                 υδρόβιων οργανισμών και αρθροπόδων που δεν αποτελούν στόχο καταπολέμησης. Πρέπει να τηρείται κατάλληλη απόσταση μεταξύ, αφενός, των περιοχών στις οποίες έχει χρησιμοποιηθεί η ουσία και, αφετέρου, των επιφανειακών υδάτων και των περιθωρίων της καλλιέργειας. Η απόσταση αυτή μπορεί να εξαρτάται από το εάν χρησιμοποιούνται τεχνικές μείωσης του διασκορπισμού,

                                 —

                                 των χειριστών, οι οποίοι πρέπει να φορούν κατάλληλα προστατευτικά ενδύματα, ιδίως γάντια, πλήρη προστατευτική ενδυμασία, μπότες από καουτσούκ και μέσα προστασίας της αναπνοής, κατά τη διάρκεια της ανάμειξης και της φόρτωσης, και γάντια, πλήρη προστατευτική ενδυμασία, μπότες από καουτσούκ και προστατευτικό κάλυμμα προσώπου ή γυαλιά ασφαλείας κατά τη διάρκεια της χρήσης και του καθαρισμού του εξοπλισμού. Τα προαναφερόμενα μέτρα πρέπει να εφαρμόζονται εκτός εάν η έκθεση στην ουσία αποφεύγεται επαρκώς μέσω του σχεδιασμού και της κατασκευής του ίδιου του εξοπλισμού ή μέσω της προσθήκης ειδικών προστατευτικών στοιχείων στον εξοπλισμό αυτό.

                           ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία methamidophos, και ιδίως τα προσαρτήματά της I και II.
                     Τα κράτη μέλη πρέπει να εξασφαλίζουν ότι οι κάτοχοι έγκρισης υποβάλλουν έκθεση το αργότερο στις 31 Δεκεμβρίου κάθε έτους σχετικά με οποιοδήποτε πρόβλημα στην υγεία των χειριστών έχει αναφερθεί. Τα κράτη μέλη απαιτούν να παρέχονται στοιχεία, όπως στοιχεία πωλήσεων και έρευνα των τρόπων χρησιμοποίησης, ούτως ώστε να μπορεί να σχηματιστεί μια ρεαλιστική εικόνα των συνθηκών χρήσης και των πιθανών τοξικολογικών συνεπειών του methamidophos.
                     Τα κράτη μέλη ζητούν την υποβολή περαιτέρω μελετών ώστε να επιβεβαιωθεί η εκτίμηση του κινδύνου για τα πτηνά και τα θηλαστικά. Τα κράτη μέλη εξασφαλίζουν ότι οι κοινοποιούντες φορείς, κατόπιν αιτήματος των οποίων η ουσία methamidophos καταχωρίστηκε στο παρόν παράρτημα, προσκομίζουν τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


title: Οδηγία 2007/5/ΕΚ της Επιτροπής, της 7ης Φεβρουαρίου 2007 , για την τροποποίηση της οδηγίας 91/414/EOK του Συμβουλίου ώστε να καταχωριστούν οι ουσίες καπτάν, φολπέτ, φορμετανάτη και μεθειοκάρβη ως δραστικές ουσίες (Κείμενο που παρουσιάζει ενδιαφέρον για τον ΕΟΧ )

text:
               8.2.2007

               EL

               Επίσημη Εφημερίδα της Ευρωπαϊκής Ένωσης

               L 35/11

      ΟΔΗΓΊΑ 2007/5/ΕΚ ΤΗΣ ΕΠΙΤΡΟΠΉΣ

   της 7ης Φεβρουαρίου 2007
   για την τροποποίηση της οδηγίας 91/414/EOK του Συμβουλίου ώστε να καταχωριστούν οι ουσίες καπτάν, φολπέτ, φορμετανάτη και μεθειοκάρβη ως δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, του Συμβουλίου σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 703/2001 (3) καθορίζουν λεπτομερείς κανόνες για την εφαρμογή του δεύτερου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει τις ουσίες καπτάν, φολπέτ, φορμετανάτη και μεθειοκάρβη.

               (2)

               Για τις εν λόγω δραστικές ουσίες εκτιμήθηκαν οι επιπτώσεις στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στους κανονισμούς (ΕΚ) αριθ. 451/2000 και (ΕΚ) αριθ. 703/2001 για μια σειρά χρήσεων που προτάθηκαν από τον κοινοποιούντα. Επιπλέον, οι εν λόγω κανονισμοί ορίζουν τα κράτη μέλη εισηγητές που πρέπει να υποβάλουν τις σχετικές εκθέσεις αξιολόγησης και συστάσεις στην Ευρωπαϊκή Αρχή για την Ασφάλεια των Τροφίμων (ΕΑΑΤ) σύμφωνα με το άρθρο 8 παράγραφος 1 του κανονισμού (ΕΚ) αριθ. 451/2000. Για τις ουσίες καπτάν, φολπέτ και φορμετανάτη, κράτος μέλος εισηγητής ήταν η Ιταλία και όλες οι σχετικές πληροφορίες υποβλήθηκαν στις 20 Οκτωβρίου 2003 για το καπτάν και το φολπέτ και στις 13 Ιουλίου 2004 για τη φορμετανάτη. Για τη μεθειοκάρβη, κράτος μέλος εισηγητής ήταν το Ηνωμένο Βασίλειο και όλες οι σχετικές πληροφορίες υποβλήθηκαν στις 4 Μαρτίου 2004.

               (3)

               Οι εκθέσεις αξιολόγησης εξετάστηκαν στο πλαίσιο ανασκόπησης από ομοτίμους από τα κράτη μέλη και την ΕΑΑΤ και υποβλήθηκαν στην Επιτροπή στις 24 Απριλίου 2006 για το καπτάν, το φολπέτ και τη φορμετανάτη και στις 12 Μαΐου 2006 για τη μεθειοκάρβη με τη μορφή επιστημονικών εκθέσεων της ΕΑΑΤ (4). Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 29 Σεπτεμβρίου 2006 υπό τη μορφή εκθέσεων ανασκόπησης της Επιτροπής για τις ουσίες καπτάν, φολπέτ, φορμετανάτη και μεθειοκάρβη.

               (4)

               Από τις διάφορες εξετάσεις που πραγματοποιήθηκαν προέκυψε ότι τα προϊόντα φυτοπροστασίας που περιέχουν καπτάν, φολπέτ, φορμετανάτη και μεθειοκάρβη αναμένεται να πληρούν, γενικά, τις προϋποθέσεις που ορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάζονται και περιγράφονται λεπτομερώς στις εκθέσεις ανασκόπησης της Επιτροπής. Ως εκ τούτου, είναι σκόπιμο να καταχωρισθούν αυτές οι δραστικές ουσίες στο παράρτημα Ι, ώστε να εξασφαλιστεί ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν αυτές τις δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.

               (5)

               Με την επιφύλαξη αυτών των συμπερασμάτων, κρίνεται σκόπιμο να συγκεντρωθούν περαιτέρω πληροφορίες σχετικά με ορισμένα συγκεκριμένα σημεία που αφορούν τις ουσίες καπτάν, φολπέτ, φορμετανάτη και μεθειοκάρβη. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε όρους. Επομένως είναι σκόπιμο να απαιτηθεί η υποβολή των ουσιών καπτάν, φολπέτ, φορμετανάτη και μεθειοκάρβη σε περαιτέρω δοκιμές προκειμένου να επιβεβαιωθεί η αξιολόγηση του κινδύνου για ορισμένα θέματα και η υποβολή σχετικών μελετών από τους κοινοποιούντες.

               (6)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (7)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν καπτάν, φολπέτ, φορμετανάτη και μεθειοκάρβη ώστε να εξασφαλίζεται ότι ικανοποιούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που καθορίζονται στο παράρτημα I. Τα κράτη μέλη πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, μεγαλύτερη προθεσμία πρέπει να προβλεφθεί για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ.

               (8)

               Η εμπειρία από προηγούμενες καταχωρίσεις στο παράρτημα Ι της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 έχει δείξει ότι μπορεί να προκύψουν δυσκολίες ως προς την ερμηνεία των καθηκόντων των κατόχων υφιστάμενων εγκρίσεων όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες, κρίνεται αναγκαία η αποσαφήνιση των καθηκόντων των κρατών μελών, ιδίως δε του καθήκοντός τους να επαληθεύουν ότι ο κάτοχος έγκρισης έχει αποδεδειγμένα πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εκδοθεί έως σήμερα για την τροποποίηση του παραρτήματος I.

               (9)

               Επομένως, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (10)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Έως τις 31 Μαρτίου 2008 το αργότερο τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Απριλίου 2008.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη έκδοσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν τις ουσίες καπτάν, φολπέτ, φορμετανάτη και μεθειοκάρβη ως δραστικές ουσίες έως την 31η Μαρτίου 2008.
   Έως την ημερομηνία αυτή, εξακριβώνουν, συγκεκριμένα, ότι πληρούνται οι όροι του παραρτήματος Ι της εν λόγω οδηγίας σχετικά με τις ουσίες καπτάν, φολπέτ, φορμετανάτη και μεθειοκάρβη, με εξαίρεση τους όρους του τμήματος Β της καταχώρισης που αφορά την εν λόγω δραστική ουσία και ότι οι κάτοχοι εγκρίσεων διαθέτουν ή έχουν πρόσβαση σε φάκελο, που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει καπτάν, φολπέτ, φορμετανάτη και μεθειοκάρβη είτε ως μόνη δραστική ουσία είτε μαζί με άλλες δραστικές ουσίες οι οποίες έχουν περιληφθεί στο παράρτημα I της οδηγίας 91/414/ΕΟΚ έως τις 30 Σεπτεμβρίου 2007 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο οποίος ικανοποιεί τις απαιτήσεις του παραρτήματος III της εν λόγω οδηγίας και λαμβάνουν υπόψη το μέρος Β της καταχώρισης στο παράρτημα Ι της εν λόγω οδηγίας σχετικά με τις ουσίες καπτάν, φολπέτ, φορμετανάτη και μεθειοκάρβη αντίστοιχα. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τη διαπίστωση αυτή τα κράτη μέλη:

               α)

               σε περίπτωση που ένα προϊόν περιέχει καπτάν, φολπέτ, φορμετανάτη και μεθειοκάρβη ως τη μόνη δραστική ουσία τροποποιούν ή ανακαλούν, κατά περίπτωση, την άδεια έως τις 30 Σεπτεμβρίου 2011 το αργότερο· ή

               β)

               σε περίπτωση που ένα προϊόν περιέχει καπτάν, φολπέτ, φορμετανάτη και μεθειοκάρβη ως μία από πολλές δραστικές ουσίες τροποποιούν ή ανακαλούν, κατά περίπτωση, την έγκριση έως τις 30 Σεπτεμβρίου 2011 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Οκτωβρίου 2007.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 7 Φεβρουαρίου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2006/136/ΕΚ της Επιτροπής (ΕΕ L 349 της 12.12.2006, σ. 42).

      (2)  ΕΕ L 55 της 29.2.2000, σ. 25. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1044/2003 (ΕΕ L 151 της 19.6.2003, σ. 32).

      (3)  ΕΕ L 98 της 7.4.2001, σ. 6.

      (4)  Επιστημονική έκθεση ΕΑΑΤ (2006) 71, 1-89, Conclusion regarding the Peer review of the pesticide risk assessment of the active substance captan (τελική μορφή: 24 Απριλίου 2006)
   Επιστημονική έκθεση ΕΑΑΤ (2006) 70, 1-78, Conclusion regarding the Peer review of the pesticide risk assessment of the active substance folpet (τελική μορφή: 24 Απριλίου 2006)
   Επιστημονική έκθεση ΕΑΑΤ (2006) 69, 1-78, Conclusion regarding the Peer review of the pesticide risk assessment of the active substance formetanate (τελική μορφή: 24 Απριλίου 2006)
   Επιστημονική Έκθεση ΕΕΑΤ (2006) 79, 1-82, Conclusions on the peer review of methiocarb (τελική μορφή: 12 Μαΐου 2006).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ιδιαίτεροι όροι

                     «151

                     Καπτάν
                     Αριθ. CAS 133-06-2
                     Αριθ. CIPAC 40

                     Ν-(τριχλωρομεθυλοθειo)κυκλoεξ-4-εν-1,2-δικαρβoξιμίδιo

                     ≥ 910 g/kg
                     Προσμείξεις:

                                 Υπερχλωρομεθυλική μερκαπτάνη (R005406): 5 g/kg κατ’ ανώτατο όριο

                                 Φολπέτ: 10 g/kg κατ’ ανώτατο όριο

                                 Τετραχλωράνθρακας: 0,01 g/kg κατ’ ανώτατο όριο.

                     1η Οκτωβρίου 2007

                     30 Σεπτεμβρίου 2017

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν καπτάν, για χρήσεις εκτός από τη χρήση σε τομάτες, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν την υποβολή όλων των απαραίτητων στοιχείων και πληροφοριών πριν από την έκδοση της έγκρισης
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το καπτάν, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 29 Σεπτεμβρίου 2006.
                     Κατά τη συνολική αυτή αξιολόγηση τα κράτη μέλη πρέπει να δίνουν ιδιαίτερη προσοχή στα εξής:

                                 —

                                 την ασφάλεια των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας και μέτρα άμβλυνσης του κινδύνου για τη μείωση της έκθεσης,

                                 —

                                 την έκθεση των καταναλωτών μέσω της τροφής, ενόψει μελλοντικών αναθεωρήσεων των ανωτάτων ορίων υπολειμμάτων,

                                 —

                                 την προστασία των υπογείων υδάτων υπό ευαίσθητες συνθήκες. Οι όροι έγκρισης πρέπει να περιλαμβάνουν μέτρα άμβλυνσης του κινδύνου και πρέπει να εφαρμόζονται, κατά περίπτωση, προγράμματα παρακολούθησης σε ευαίσθητες περιοχές,

                                 —

                                 την προστασία των πτηνών, των θηλαστικών και των υδρόβιων οργανισμών. Οι όροι έγκρισης πρέπει να περιλαμβάνουν μέτρα άμβλυνσης του κινδύνου.

                           Τα ενδιαφερόμενα κράτη μέλη ζητούν την υποβολή περαιτέρω μελετών για την επιβεβαίωση της αξιολόγησης του μακροπρόθεσμου κινδύνου για τα πτηνά και τα θηλαστικά καθώς και την τοξικολογική αξιολόγηση μεταβολιτών που ενδέχεται να είναι παρόντες στα υπόγεια ύδατα υπό ευαίσθητες συνθήκες. Εξασφαλίζουν ότι οι κοινοποιούντες, κατόπιν αίτησης των οποίων η ουσία καπτάν καταχωρίστηκε στο παρόν παράρτημα, προσκομίζουν τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας

                     152

                     Φολπέτ
                     Αριθ. CAS 133-07-3
                     Αριθ. CIPAC 75

                     Ν-(τριχλωρομεθυλοθειo)φθαλιμίδιο

                     ≥ 940 g/kg
                     Προσμείξεις:

                                 Υπερχλωρομεθυλική μερκαπτάνη (R005406): 3,5 g/kg κατ’ ανώτατο όριο

                                 Τετραχλωράνθρακας: 4 g/kg κατ’ ανώτατο όριο.

                     1η Οκτωβρίου 2007

                     30 Σεπτεμβρίου 2017

                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο.
                     ΜΕΡΟΣ Β
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν φολπέτ, για χρήσεις πλην του χειμερινού σιταριού, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν την υποβολή όλων των απαραίτητων στοιχείων και πληροφοριών πριν από την έκδοση της έγκρισης
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία φολπέτ, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 29 Σεπτεμβρίου 2006.
                     Κατά τη συνολική αυτή αξιολόγηση τα κράτη μέλη πρέπει να δίνουν ιδιαίτερη προσοχή στα εξής:

                                 —

                                 την ασφάλεια των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας,

                                 —

                                 την έκθεση των καταναλωτών μέσω της τροφής, ενόψει μελλοντικών αναθεωρήσεων των ανωτάτων ορίων υπολειμμάτων,

                                 —

                                 την προστασία των πτηνών, των θηλαστικών και των οργανισμών του εδάφους. Οι όροι της έγκρισης πρέπει να περιλαμβάνουν μέτρα άμβλυνσης του κινδύνου.

                           Τα ενδιαφερόμενα κράτη μέλη ζητούν την υποβολή περαιτέρω μελετών ώστε να επιβεβαιωθεί η εκτίμηση του κινδύνου για τα πτηνά, τα θηλαστικά και τους γεωσκώληκες. Εξασφαλίζουν ότι ο κοινοποιών, κατόπιν αίτησης του οποίου η ουσία φολπέτ καταχωρίστηκε στο παρόν παράρτημα, προσκομίζουν τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας.

                     153

                     Φορμετανάτη
                     Αριθ. CAS 23422-53-9
                     Αριθ. CIPAC 697

                     μεθυλοκαρβαμιδικό 3-διμεθυλαμινoμεθυλεναμινoφαινύλιο

                     ≥ 910 g/kg

                     1η Οκτωβρίου 2007

                     30 Σεπτεμβρίου 2017

                     ΜΕΡΟΣ A
                     Επιτρέπεται να χρησιμοποιείται μόνον ως εντομοκτόνο και ακαρεοκτόνο.
                     ΜΕΡΟΣ Β
                     Κατά την αξιολόγηση των αιτήσεων έγκρισης φυτοπροστατευτικών προϊόντων που εμπεριέχουν φορμετανάτη και προορίζονται για άλλες χρήσεις εκτός από χρήση σε τομάτες υπαίθρου και σε καλλωπιστικούς θάμνους, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν ότι παρέχονται τα απαραίτητα στοιχεία και πληροφορίες πριν τη χορήγηση σχετικής έγκρισης.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τη φορμετανάτη, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 29 Σεπτεμβρίου 2006.
                     Κατά τη συνολική αυτή αξιολόγηση τα κράτη μέλη:

                                 —

                                 πρέπει να δίνουν ιδιαίτερη προσοχή στην προστασία των πτηνών, των θηλαστικών, των μη στοχευόμενων αρθροπόδων και των μελισσών και να διασφαλίζουν ότι οι όροι της έγκρισης περιλαμβάνουν, κατά περίπτωση, μέτρα άμβλυνσης του κινδύνου,

                                 —

                                 πρέπει να δίνουν ιδιαίτερη προσοχή στην ασφάλεια των χειριστών και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού εξοπλισμού προστασίας,

                                 —

                                 πρέπει να δίνουν ιδιαίτερη προσοχή στην έκθεση των καταναλωτών μέσω της τροφής, ενόψει μελλοντικών αναθεωρήσεων των ανωτάτων ορίων υπολειμμάτων.

                           Τα ενδιαφερόμενα κράτη μέλη ζητούν την υποβολή περαιτέρω μελετών ώστε να επιβεβαιωθεί η αξιολόγηση του κινδύνου για τα πτηνά, τα θηλαστικά και τα μη στοχευμένα αρθρόποδα. Εξασφαλίζουν ότι ο κοινοποιών, κατόπιν αίτησης του οποίου η ουσία φορμετανάτη καταχωρίστηκε στο παρόν παράρτημα, προσκομίζει τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας.

                     154

                     Μεθειοκάρβη
                     Αριθ. CAS 2032-65-7
                     Αριθ. CIPAC 165

                     μεθυλoκαρβαμιδικό 4-μεθυλοθειo-3,5-ξυλύλιo

                     ≥ 980 g/kg

                     1η Οκτωβρίου 2007

                     30 Σεπτεμβρίου 2017

                     ΜΕΡΟΣ A
                     Επιτρέπεται να χρησιμοποιείται μόνον ως απωθητικό κατά την επεξεργασία σπόρων, ως εντομοκτόνο και ως μαλακιοκτόνο.
                     ΜΕΡΟΣ Β
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν μεθειοκάρβη, για χρήσεις πλην της επεξεργασίας σπόρων αραβοσίτου, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν την υποβολή όλων των απαραίτητων στοιχείων και πληροφοριών πριν από την έκδοση της έγκρισης.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τη μεθειοκάρβη, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 29 Σεπτεμβρίου 2006.
                     Κατά τη συνολική αυτή αξιολόγηση τα κράτη μέλη:

                                 —

                                 πρέπει να δίνουν ιδιαίτερη προσοχή στην προστασία των πτηνών, των θηλαστικών και των μη στοχευόμενων αρθροπόδων και να εξασφαλίζουν ότι οι όροι έγκρισης περιλαμβάνουν, κατά περίπτωση, μέτρα άμβλυνσης του κινδύνου,

                                 —

                                 πρέπει να δίνουν ιδιαίτερη προσοχή στην ασφάλεια των χειριστών και των παρισταμένων και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού εξοπλισμού προστασίας,

                                 —

                                 πρέπει να δίνουν ιδιαίτερη προσοχή στην έκθεση των καταναλωτών μέσω της τροφής, ενόψει μελλοντικών αναθεωρήσεων των ανωτάτων ορίων υπολειμμάτων.

                           Τα ενδιαφερόμενα κράτη μέλη ζητούν την υποβολή περαιτέρω μελετών για την επιβεβαίωση της αξιολόγησης του κινδύνου για τα πτηνά, τα θηλαστικά και τα μη στοχευόμενα αρθρόποδα καθώς και την τοξικολογική αξιολόγηση μεταβολιτών που ενδέχεται να είναι παρόντες στις καλλιέργειες. Εξασφαλίζουν ότι ο κοινοποιών, κατόπιν αίτησης του οποίου η ουσία μεθειοκάρβη καταχωρίστηκε στο παρόν παράρτημα, προσκομίζει τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


Avis juridique important

|

31998L0009

Οδηγία 98/9/ΕΚ του Συμβουλίου της 20ής Ιανουαρίου 1998 σχετικά με τον κατάλογο των μειονεκτικών γεωργικών περιοχών κατά την έννοια του κανονισμού (ΕΚ) αριθ. 950/97 (Δανία)

Επίσημη Εφημερίδα αριθ. L 022 της 29/01/1998 σ. 0021 - 0022

ΟΔΗΓΙΑ 98/9/ΕΚ ΤΟΥ ΣΥΜΒΟΥΛΙΟΥ της 20ής Ιανουαρίου 1998 σχετικά με τον κατάλογο των μειονεκτικών γεωργικών περιοχών κατά την έννοια του κανονισμού (ΕΚ) αριθ. 950/97 (Δανία) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 950/97 του Συμβουλίου, της 20ής Μαΐου 1997, για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 21 παράγραφος 2,την πρόταση της Επιτροπής (2),τη γνώμη του Ευρωπαϊκού Κοινοβουλίου (3),Εκτιμώντας:ότι τα φυσικά και μόνιμα γεωγραφικά μειονεκτήματα που υφίστανται στις νησιωτικές περιοχές της Δανίας επιφέρουν υψηλότερο κόστος παραγωγής και μεταφοράς, γεγονός που εμποδίζει τους γεωργούς των περιοχών αυτών να αποκομίσουν από την παραγωγή τους εισοδήματα παρόμοια με αυτά που διαθέτουν οι γεωργοί συγκρίσιμου τύπου σε άλλες περιοχές του κράτους μέλους 7ότι η δανική κυβέρνηση ανακοίνωσε στην Επιτροπή, σύμφωνα με το άρθρο 21 παράγραφος 1 του κανονισμού (ΕΚ) αριθ. 950/97, τον κατάλογο των νησιών που μπορούν να περιληφθούν στον κοινοτικό κατάλογο των μειονεκτικών γεωργικών περιοχών, καθώς και τις πληροφορίες σχετικά με τα χαρακτηριστικά των περιοχών αυτών 7ότι, για να ορισθούν οι ζώνες που υφίστανται ειδικά μειονεκτήματα και οι οποίες μπορούν να εξομοιωθούν με τις μειονεκτικές περιοχές, οι οποίες αναφέρονται στο άρθρο 25 του κανονισμού (ΕΚ) αριθ. 950/97, λαμβάνονται υπόψη όλα τα μικρά νησιά συνολικής έκτασης μικρότερης των 600 km2, όπου η ύπαρξη δυσμενών φυσικών συνθηκών εκφράζεται με γεωργικό εισόδημα χαμηλότερο από τον εθνικό μέσο όρο 7ότι η συνολική έκταση των περιοχών αυτών δεν υπερβαίνει το 4 % της συνολικής έκτασης του συγκεκριμένου κράτους μέλους 7ότι η φύση και το επίπεδο των προαναφερθέντων δεικτών που λήφθηκαν υπόψη από τη δανική κυβέρνηση για τον ορισμό των τύπων των περιοχών, οι οποίες ανακοινώθηκαν στην Επιτροπή, ανταποκρίνονται στα χαρακτηριστικά των περιοχών που υφίστανται ειδικά μειονεκτήματα, που αναφέρονται στο άρθρο 25 του κανονισμού (ΕΚ) αριθ. 950/97,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Ο κατάλογος των μειονεκτικών γεωργικών περιοχών για τη Δανία εμφαίνεται στο παράρτημα της παρούσας οδηγίας. Περιλαμβάνονται στον κοινοτικό κατάλογο μειονεκτικών γεωργικών περιοχών κατά την ένννοια του άρθρου 25 του κανονισμού (ΕΚ) αριθ. 950/97.Άρθρο 2 Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 3 Η παρούσα οδηγία απευθύνεται στο Βασίλειο της Δανίας.Βρυξέλλες, 20 Ιανουαρίου 1998.Για το ΣυμβούλιοΟ ΠρόεδροςJ. CUNNINGHAM(1) ΕΕ L 142 της 2. 6. 1997, σ. 1.(2) ΕΕ C 372 της 9. 12. 1997, σ. 21.(3) Γνώμη που διατυπώθηκε στις 14 Ιανουαρίου 1998 (δεν δημοσιεύθηκε ακόμα στην Επίσημη Εφημερίδα).ΠΑΡΑΡΤΗΜΑ >ΘΕΣΗ ΠΗΝΑΚΑ>